钦定古今图书集成/历象汇编/庶征典/第008卷 > 《历学会通》 > 《日晕别气篇第八》
## 钦定古今图书集成/历象汇编/庶征典/第008卷 > 《历学会通》 > 《日晕别气篇第八》

别有抱珥之属，尤主军兵之事。抱珥在晕内，围城则
内人胜。抱珥在晕外，攻城者外人利。晕而直珥为破军，晕而抱背为败亡。日晕有玦，裂土立王。日晕而负，
得地之祥。晕两珥而虹贯之，战得将军。晕两珥而云
贯之，年多病疾。晕四背，则为内乱而为臣。反晕二背
则无兵，兵起而有兵兵入。晕有抱珥，虹背玦，皆宜顺
其抱而击。晕有背，珥直而虹并宜顺虹所指攻。晕四
抱，天子有喜；晕两抱，天下和平。重晕背玦，叛从中起。
半晕背玦，臣谋不成。晕一冠、一纽、一珥，主有庆，且有
所立。晕四珥、四背、四玦，臣有谋，夷关不行。晕而负气
著晕上负为喜，亦为得地。晕而白虹贯日体，近臣乱，
诸侯不忠。有军晕而珥，外军有悔；无军。晕而珥，宫中
忿争。晕而抱抱，所临，其军战胜。晕而背背，所在，必有
反城。长大实有密曲，远厚泽而抱反，皆为必胜之兆。
短小虚无疏直近薄，枯而背亟，并为必败之征。